CELEX: 62015CN0173
Language: hr
Date: 2015-04-17 00:00:00
Title: Predmet C-173/15: Zahtjev za prethodnu odluku koji je 17. travnja 2015. uputio Finanzgericht Düsseldorf (Njemačka) – GE Healthcare GmbH protiv Hauptzollamta Düsseldorf

20.7.2015   
            
            
               HR
            
            
               Službeni list Europske unije
            
            
               C 236/23
            
         Zahtjev za prethodnu odluku koji je 17. travnja 2015. uputio Finanzgericht Düsseldorf (Njemačka) – GE Healthcare GmbH protiv Hauptzollamta Düsseldorf
   (Predmet C-173/15)
   (2015/C 236/32)
   Jezik postupka: njemački
   
      Sud koji je uputio zahtjev
   
   Finanzgericht Düsseldorf
   
      Stranke glavnog postupka
   
   
      Tužitelj: GE Healthcare GmbH
   
      Tuženik: Hauptzollamt Düsseldorf
   
      Prethodna pitanja
   
   
               1.
            
            
               Mogu li se tantijemi i licencijske naknade u smislu članka 32. stavka 1. točke (c) Uredbe Vijeća (EEZ) br. 2913/92 (1) od 12. listopada 1992. o Carinskom zakoniku Zajednice (CZ) uključiti u carinsku vrijednost iako postojanje obveze plaćanja tantijema i licencijskih naknada nije utvrđen ni u trenutku sklapanja ugovora ni u trenutku koji je mjerodavan za nastanak carinskog duga, a koji u slučaju spora proizlazi iz članka 201. stavka 2. i članka 214. stavka 1. CZ-a?
            
         
               2.
            
            
               U slučaju potvrdnog odgovora na prvo pitanje: mogu li se tantijemi i licencijske naknade za žigove u smislu članka 32. stavka 1. točke (c) CZ-a odnositi na uvezenu robu iako se plaćaju i za usluge i korištenje ključnog dijela naziva zajedničkog koncerna?
            
         
               3.
            
            
               U slučaju potvrdnog odgovora na drugo pitanje: mogu li tantijemi i licencijske naknade za žigove u smislu članka 32. stavka 1. točke (c) CZ-a biti uvjet za prodaju robe uvezene u Zajednicu radi izvoza u smislu članka 32. stavka 5. točke (b) CZ-a iako je njihovo plaćanje zatražilo i izvršilo poduzeće koje je povezano s prodavateljem i kupcem?
            
         
               4.
            
            
               U slučaju potvrdnog odgovora na treće pitanje te ako se, kao u ovom slučaju, tantijemi i licencijske naknade djelomično odnose na uvezenu robu, a djelomično na usluge nakon uvoza: vodi li odgovarajuća raspodjela, koja se provodi na osnovi objektivnih i mjerljivih podataka u skladu s člankom 158. stavkom 3. Uredbe Komisije (EEZ) br. 2454/93 (2) od 2. srpnja 1993. o utvrđivanju odredaba za provedbu Uredbe Vijeća (EEZ) br. 2913/92 o Carinskom zakoniku Zajednice (Uredba 2913/92) i pojašnjenjem uz članak 32. stavak 2. CZ-a do toga da se može uskladiti samo jedna carinska vrijednost u skladu s člankom 29. CZ-a ili je u slučaju da carinska vrijednost ne može biti određena u skladu s člankom 29. CZ-a, prilikom određivanja carinske vrijednosti koja se treba utvrditi u skladu s člankom 31. CZ-a moguća i raspodjela propisana u članku 158. stavku 3. Uredbe br. 2454/93 ako ti troškovi inače ne bi bili uzeti u obzir?
            
         
      (1)  SL L 302, str. 1. (SL, posebno izdanje na hrvatskom jeziku, poglavlje 2., svezak 2., str. 110.)
   
      (2)  SL L 253, str. 1. (SL, posebno izdanje na hrvatskom jeziku, poglavlje 2., svezak 1., str. 3.)